|  |
| --- |
| ΕΚΑΕΡΓΑΤΟΫΠΑΛΛΗΛΙΚΟ ΚΕΝΤΡΟ ΑΘΗΝΑΣ |

**Ταχ. Διεύθ.:** Γ’ Σεπτεμβρίου 48Β, 104 33, Αθήνα ■ **Τηλ.:** 210 88 36 918 ■

■Web Site: **www.eka.org.gr** ■ e-mail:**eka.press@gmail.com** ■

 Αθήνα, 17/03/2023

**ΔΕΛΤΙΟ ΤΥΠΟΥ**

Το τραγικό δυστύχημα των Τεμπών απέδειξε περίτρανα ότι οι ιδιωτικοποιήσεις μπορούν δυστυχώς να αποδειχτούν καταστροφικές. Ειδικά όταν πρόκειται για βασικά αγαθά, όπως οι υποδομές, οι συγκοινωνίες, το νερό, ο δημόσιος χαρακτήρας τους είναι μονόδρομος, προκειμένου να διασφαλιστεί η υγεία και ασφάλεια των πολιτών.

Οι ζωές και η υγεία δεν κοστολογούνται.

Το Εργατικό Κέντρο Αθήνας καταγγέλλει το πολυνομοσχέδιο που προωθεί η κυβέρνηση και ανοίγει τον δρόμο για την ιδιωτικοποίηση των υπηρεσιών ύδρευσης – αποχέτευσης και της διαχείρισης αστικών αποβλήτων, ενώ παράλληλα περνά μια σειρά αντιπεριβαλλοντικές ρυθμίσεις που διευκολύνουν το χτίσιμο σε αιγιαλούς και υποβαθμίζουν την προστασία περιοχών natura. Το πολυνομοσχέδιο συνιστά κατάφωρη αντιδημοκρατική εκτροπή αφού, σύμφωνα με το Σύνταγμα, το νερό δεν μπορεί να αντιμετωπίζεται σαν εμπορικό προϊόν.

Το ΕΚΑ στηρίζει τον αγώνα και τις κινητοποιήσεις που έχουν προγραμματιστεί για τις 20 Μαρτίου, ενάντια στην ιδιωτικοποίηση του νερού, ενός από τα υπέρτατα αγαθά της φύσης προς τον άνθρωπο.

Το νερό ανήκει σε όλους και όχι στους επιχειρηματικούς ομίλους.

**Το Δ.Σ.**